Kasutajakonto kontroll
Kasutajakonto kontroll (ingl User Account Control, UAC) on oluline turvauuendus, mis on kasutuses Microsofti Windows Vista, Windows Server 2008, Windows 7 ja Windows Server 2008 R2 operatsioonisüsteemides. UAC võimaldab teha administraatorile lubatud toiminguid tavakasutaja kontoga ilma kasutajaseanssi vahetamata. UAC võib ka küsida administraatori heakskiitu, kui mõni rakendus üritab läbi viia süsteemseid muudatusi, ka administraatori konto all.